EkBass/fiwiki-20250220-pages-articles huggingface dataset:
Pasi Laaksonen

Pasi Laaksonen (s. 15. elokuuta 1972 Jyväskylä) on entinen suomalainen jalkapalloilija. Maalivahtina pelannut Laaksonen nousi jyväskyläläisen JyP-77:n edustusjoukkueeseen 1992. Hän pelasi JyP:ssa ja sen seuraajassa Jyväskylän Jalkapalloklubissa vuoteen 1997 asti 1.–3. divisioonissa. Laaksonen siirtyi Veikkausliigaan PK-35:een kaudeksi 1998, jonka päätteeksi hän voitti SM-pronssia ja hänet valittiin vuoden liigatulokkaaksi. Hän pelasi FC Jokereiksi nimensä vaihtaneessa seurassa neljä kautta ja voitti vielä Suomen Cupin 1999 sekä SM-hopeaa 2000. Laaksonen valittiin Jokereissa myös vuoden liigamaalivahdiksi 1999. Kaudeksi 2002 Laaksonen siirtyi Helsingin Jalkapalloklubiin, jossa hän voitti Suomen mestaruuden, mutta pelasi kauden aikana vain kaksi ottelua. Laaksonen palasi vielä yhdeksi kaudeksi Jokereihin ennen lopettamistaan. Kaikkiaan Laaksonen pelasi kuuden pääsarjakauden aikana 135 ottelua. Laaksonen pelasi maajoukkueessa vuosina 1999–2001 yhteensä viisi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Veikkausliigan legendat Luokka:Vuonna 1972 syntyneet Luokka:Elävät henkilöt
Sordiino

Sordiino eli soittimen äänenväriä muuntava tai hiljentävä lisäosa. Jousisoittimissa käytetään soittimen tallassa kiinnitettynä olevaa haarukan muotoista sordiinoa. Puhaltimissa sordiino on metallinen tai muusta materiaalista valmistettu kartio, jonka soittaja voi työntää soittimen kelloon. Patarumpujen sordiinona toimii sen kalvolle asetettu kangas. Wieniläisklassisen kauden pianomusiikissa sordiino saattoi tarkoittaa myös kielten sammuttimia. Esimerkiksi Beethovenin kuutamosonaatissa ensimmäisessä osassa oleva esitysohje senza sordini tarkoittaa, että osa on soitettava kokonaisuudessaan pedaalin kera. == Lähteet == Luokka:Musiikkilaitteet
AA-12

AA-12 eli Auto Assault-12 on yhdysvaltalaisen Maxwell Atchissonin 1972 kehittämä automaattihaulikko.http://guns.connect.fi/gow/haulikko.html Nykyistä vuoden 2005 versiota on siten kehitetty yli 18 vuotta ennen kuin sen valmistusoikeudet myytiin Military Police Systems Inc.:lle. Aseen alkuperäiset ratkaisut ovat olleet pohjana useille uusille aseille kuten USAS-12 rynnäkköhaulikolle. Ase toimii joko kerta- tai täysautomaattina ampuen jopa 300 laukausta minuutissa. Siihen voi liittää 8 patruunan tankolippaan tai joko 20 tai 32 patruunan rumpulippaan. AA-12:n rekyyli on hyvin pieni. Lisäksi haulikko on sekä nopea että tarkka. == Ampumatarvikkeet == Haulikossa voidaan käyttää kolmen tuuman 12 kaliiperin patruunoita. Sitä voidaan käyttää myös valorakettien laukaisuun. Siihen on saatavilla myös "frag-12"-patruunoita, jotka räjähtävät osuessaan kohteeseensa. == Lähteet == == Aiheesta muualla == * AA-12 käytössä (video) * Atchissonin ryntöhaulikko: 12 ga. A.S.G. Luokka:Haulikot
Tipu

Tipu voi tarkoittaa: * Tipu, kanan poikanen * Tipu Sultan Mosque, moskeija Kolkatassa Intiassa * Tipu, kylä Viljandimaan maakunnassa Virossa ==Henkilöitä== * Sultan Fateh Ali Tipu, entinen Intian Mysoren kuningaskunnan johtaja * Tipu Aziz, neurokirurgian professori Oxfordista * Tipu Kibriya, kauhukirjailija Bangladeshista ==Viihde== * Tipu Kanan Tipu Kiri, malesialainen elokuva * The Sword of Tipu Sultan, intialainen TV-sarja
Luninets

Luninets (, , , ) on kaupunki Brestin alueella Valko-Venäjän lounaisosissa Беларусь Автодорожная (Belarus Avtodorožnaja), 1:1 200 000. Квадрограф, Minsk, 2008. . Vuonna 2004 kaupungin asukasluku oli 23 900Е.Л. Макаревич (toim.): Атлас автомобильных дорог (Atlas Avtomobilnyh Dorog), 2005. 1:500 000, sivu 71. Издательство Янсеян, Minsk, 2005. ISBN 985-6501-12-1. ja samannimisen hallinnollisen piirin noin 79 000. Pripetjoki virtaa Luninetsin piirin eteläosassa. Luninetsin kaupunki on tärkeä rautateiden (länsi-itäsuuntainen Brest-Homel (Gomel) -rata, ja etelä-pohjoissuuntainen reitti Lviv-Luninets- Baranavitšy-Lida-Vilna-Riika) risteysasema. Valko-Venäjän eteläosien poikki kulkeva M10-valtatie (Brest-Kobryn-Pinsk-Homel) tuo tärkeän valtatieyhteyden, vaikka kiertääkin kaupunkikeskustan pohjoispuolelta. Lähin suurempi kaupunki on Pinsk, joka sijaitsee maanteitse 62 kilometriä Luninetsin länsipuolella. Vuoden 1986 Tšernobylin voimalaonnettomuuden jälkeen 2/3 Luninetsin alueesta on luokiteltu saastuneeksi radioaktiivisen laskeuman seurauksena. Vuoden 1996 tilannetta kuvaavassa cesium-137 -isotoopin jakaumakartassa, Luninetsin seutu kuului yhä lievästi saastuneeseen alueeseen. Kaupungin läheisyydessä sijaitsee Luninetsin ­lento­tuki­kohta. Keski-Pripetin kansallinen maisemansuojelualue on Valko-Venäjän tunnetuimpia Ramsarin sopimuksen mukaisia vesiperäisiä suojelualueita. Tämä esimerkiksi keväisistä tulvistaan tunnettu merkittävä suojelualue sijaitsee Pinskin, Luninetsin, Žytkavitšyn ja Stolinin piirien alueella.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. , == Lähteet == == Aiheesta muualla== * Lyhyt kuvaus kaupungista (bycity.org) * Hieman pitempi kuvaus (garady.org) * Kantakaupungin kartta (bycity.org) * WikiMapia karttalinkki, kohteiden selitykset pääosin tai * Kuvia kaupungista , ja (radzima.org) Luokka:Brestin alueen kaupungit
Pikkulehdokki

Pikkulehdokki (Platanthera oligantha) on hyvin harvinaisena Euroopassa kasvava kämmekkäkasvi. Tämä vaatimattoman näköinen laji esiintyy puurajan yläpuolella, kalkkivaikutteisilla lapinvuokkokankailla. Se kasvaa 5–12 senttimetriä korkeaksi. Tyvilehti on 3–5 senttimetriä pitkä, kellanvalkoinen kukkaterttu on parisenttinen ja siinä on 3–6 tuoksutonta kukkaa. Pikkulehdokkia tavataan hyvin harvinaisena Pohjois-Norjan kalkkituntureilla sekä Pohjois-Ruotsissa, jossa kanta on vain noin 200 yksilöä. Pikkulehdokki löydettiin Suomesta ensimmäisen kerran kesällä 2009 Mallan luonnonpuistosta Kilpisjärveltä. Laji on arvioitu maassa äärimmäisen uhanalaiseksi. == Lähteet == == Aiheesta muualla == * Kasviatlas 2022: Pikkulehdokin (Platanthera oligantha) levinneisyys Suomessa. Luokka:Lehdokit Luokka:Suomen äärimmäisen uhanalaiset kasvit
NW B

NW B oli itävaltaunkarilaisen Nesselsdorfer Wagenbaun (NW) vuosina 1902–1904 valmistama henkilöauto. Auto oli esittelyaikanaan suunnittelijansa Hans Ledwinkan viimeinen työ ennen hänen siirtymistään höyrykoneita valmistavan yrityksen palvelukseen. B-mallin jälkeen NW:n autojen laatutaso laski, kunnes Ledwinka palasi vuonna 1905. == Teknisiä tietoja == Autossa oli voimanlähteenä keskelle sijoitettu vesijäähdytteinen kaksisylinterinen bokserimoottori, jonka avulla saavutettiin 45 km/h huippunopeus. Sytytysjärjestelmänä oli Boschin valmistama magneettosytytys. Voimansiirtolinjassa oli kartiokytkin ja nelivaihteinen vaihdelaatikko, jossa oli myös peruutusvaihde. Voimansiirrossa hyödynnettiin edelleen ketjuvetoa. Sekä etu- että taka-akselilla oli puolielliptiset lehtijouset. NW B:ssä oli ensimmäisenä NW:n autoista jalkajarru. Se vaikutti voimansiirtoakseliin. Tämän lisäksi takapyörillä oli pantajarrut, joita käytettiin vivun kautta. Mukavuusvarusteena oli mäkijarru jonka voi kääntää pidättimeksi tietä vasten, mikäli auto esimerkiksi hyytyi ylämäessä ja oli vaarassa lähteä rullaamaan taaksepäin. Korimallit valmistettiin asiakastarpeen mukaan, joten henkilöluvut vaihtelivat. == Säilyneet yksilöt == NW B -malleja on säilynyt kaksi kappaletta. Toinen on taltioituna Tatran museossa Kopřivnicessa ja toinen Unkarin liikennemuseossa Budapestissä. Kopřivnicessa oleva on saatu lahjoituksena NW:n ja Tatran autoilla ralleja ajaneelta Josef Veřmiřovskýlta. Auto on museon vanhin auto, sillä NW:n ensimmäinen auto Präsident on museoituna Prahassa. Siksi Kopřivnicen museon NW B -yksilöä kutsutaan leikillisesti "varapresidentiksi". == Lähteet == == Aiheesta muualla == * NW B:n teknisiä tietoja Nw B
Lisa Ann

Lisa Ann (oik. Lisa Anne Corpora, s. 9. toukokuuta 1972 Easton, Pennsylvania) on yhdysvaltalainen entinen aikuisviihdenäyttelijä. Ann on työskennellyt myös eroottisena tanssijana, Penthousen mallina ja hänellä on hammashoitajan pätevyys. Lisa Ann sai vuonna 2006 XRCO-palkinnon. Vuonna 2009 hän sai AVN- palkinnon ja pääsi AVN Hall of Fameen. ==Ura== Ennen pornouraansa - vuodesta 1990 - Ann työskenteli eroottisena tanssijana rahoittaakseen hammashoitajan opintonsa.Interview with Lisa Ann qlimax.com Viitattu 6.9.2010 Heinäkuussa 1993 Ann aloitti pornonäyttelijän uransa ja esiintyi 49 elokuvassa ennen kuin lopetti AIDSin pelossa esiintymisen vuonna 1997. Hän palasi takaisin tanssimisen pariin strippibaareihin, kunnes siirtyi takaisin pornoelokuviin vuonna 2002. Marraskuussa 2006 Ann perusti oman agentuurinsa Clear Talent Management, joka nimettiin noin puoli vuotta myöhemmin uudelleen Lisa Ann's Talent Managementiksi.Lisa Ann Renames Talent Agency business.avn.com 1.6.2007 Viitattu 6.9.2010 Joulukuussa hänen yhtiönsä yhdistyi Lighthouse Talentin kanssa säilyttäen oman nimensä.Lighthouse Talent Merges with Lisa Ann's Talent Management business.avn.com 11.12.2007 Viitattu 6.9.2010 2\. lokakuuta 2008 Ann sai mediahuomiota näyteltyään Yhdysvaltain republikaaninen puolueen varapresidenttiehdokasta Sarah Palinia parodioivassa pornoelokuvassa Who's Nailin' Paylin?.Obama is Nailin Palin Hustler World 31.10.2008 Viitattu 6.9.2010 Ann näytteli Palinia myös vuonna 2009 Eminemin musiikkivideossa We Made You. Myöhemmin samana vuonna hän uusi roolinsa parodisessa pornoelokuvassa Letterman is Nailin Paylin. == Lähteet == == Aiheesta muualla == * * Lisa Ann epävirallinen elämäkerta Luokka:Yhdysvaltalaiset pornonäyttelijät Luokka:Vuonna 1972 syntyneet Luokka:Elävät henkilöt Luokka:Seulonnan keskeiset artikkelit
Raymond John Lahey

Raymond John Lahey (29. toukokuuta 1940 St. John's, Newfoundland, Kanada – 10. huhtikuuta 2022 Montreal) oli kanadalainen piispa. Hänet vihittiin katolisen kirkon papiksi 13. kesäkuuta 1963. Piispaksi hänet vihittiin 3. elokuuta 1986. Vuosina 1986–2003 hän toimi Saint George'sin hiippakunnan piispana Newfoundlandissa. Vuonna 2003 hänestä tuli Antigonishin hiippakunnan piispa Nova Scotiassa.Catholic-hierarchy.org: Bishop Raymond John Lahey Lahey toimi Antigonishin piispana, kunnes erosi syyskuussa 2009. Hänen tietokoneeltaan löydettiin lapsipornoa hänen palattuaan ulkomaanmatkalta Ottawan lentokentälle. Häntä syytettiin lapsipornon hallussapidosta ja maahantuonnista. == Lähteet == Luokka:Kanadalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2022 kuolleet
Fiorini International

Fiorini International S.p.a. on italialainen pakkaustuotteita valmistava yritys. Yritys on perustettu vuonna 1946 ja sen pääkonttori sijaitsee Ripessä, Anconan maakunnassa. Yrityksen toinen toimipaikka on Tšekin Prahassa. Fiorinin päätuotteita ovat painetut paperirullat, joista valmistetaan paperipusseja jauho- ja sokeriteollisuudelle sekä paperikasseja vähittäiskaupalle. ==Lähteet== == Aiheesta muualla == *Fiorini International Luokka:Italialaiset teollisuusyritykset
İnönü Stadyumu

Beşiktaş İnönü Stadyumu on jalkapallostadion, joka sijaitsee Istanbulissa Turkissa. Jalkapalloseura Beşiktaş JK pelaa stadionilla kotiottelunsa. Se sijaitsee Dolmabahçen palatsin lähistöllä Istanbulin Euroopan puolella olevalla Beşiktaşin alueella. Stadionin kapasiteetti on 32 145, joista kaikki ovat istumapaikkoja. Se on ensimmäinen moderni stadion Istanbulissa. Beşiktaşin lisäksi stadionilla ovat pelanneet myös kaksi muuta istanbulilaisjoukkuetta Galatasaray ja Fenerbahçe, kunnes 1960-luvulla Galatasaray siirtyi omalle stadionilleen. Fenerbahçe siirtyi omalle stadionilleen vuonna 1982. İnönü Stadyumu on neljä katsomonosaa: Kapalı on stadionin pääkatsomo, jonne mahtuu katsojia 5 881\. Tätä katsomonosaa kutsutaan stadionin sydämeksi, sillä kaikki fanaattisimmat kannattajat ovat siellä. Kapalıa vastapäätä on katsomonosa Numaralı jonka kapasiteetti on 5 237\. Päätykatsomot ovat nimeltään Eski Açık, jonka kapasiteetti on 7 962, ja Yeni Açık kapasiteetillä 13 065\. Eski Açıkin oikealla ja vasemmalla puolella on torni, jotka kuvastavat historiallista sopimusta Beşiktaşin ja ministeriön välillä. Brasilialaisjalkapallolegenda Pelén mukaan İnönü Stadyumu on yksi maailman kauneimmista stadioneista, etenkin Euroopassa.Tottenham show eastern promise Daily Telegraph. Viitattu 4.10.2009. Se on pyhäpaikka Beşiktaş- kannattajille, tämän vuoksi se on vaikea paikka vierasjoukkueille. Stadionilla on kaatunut Euroopan menestyksekkäimpiä joukkueita kuten Barcelona, Liverpool, Marseille, Paris Saint-Germain, AC Milan ja monia muita. Stadionilla on mitattu korkein äänenvoimakkuus, jopa 132 desibeliä. Tulos mitattiin ottelussa Liverpoolia vastaan, jonka kannattajat pitivät hallussaan vanhaa ennätystä Anfieldillä.Liverpool in danger of making an early exit Daily Telegraph. Viitattu 4.10.2009 == Lähteet == == Aiheesta muualla == * Beşiktaşin virallinen kotisivusto Luokka:Turkin jalkapallostadionit Luokka:Istanbulin rakennukset ja rakennelmat Luokka:Istanbulin urheilu
Marjo Timonen

Marjo Hannele Timonen (o.s. Hirsimäki; s. 29. huhtikuuta 1955 Kurikka) on toiminut eduskunnan tiedotuspäällikkönä vuodesta 2003 sekä tieto- ja viestintäjohtajana vuodesta 2007. Koulutukseltaan hän on filosofian maisteri. Timonen oli Suomen ylioppilaskuntien liiton puheenjohtajana vuosina 1980–1981. Hän työskenteli toimittajana ja tiedottajana Joensuun yliopistossa, Insidersissa ja Kuntaliitossa 1983–1993 ja sen jälkeen Kuntaliiton viestintäpäällikkönä 1993–2002. Marjo Timonen oli avioliitossa maaherra Esa Timosen pojan Tapanin kanssa vuosina 1984–1997. == Palkinnot ja tunnustukset == *1992 – Paikallislehdistön Antti-patsas hyvästä viestinnästäSanomalehtien liitto *2003 – Julkisen alan tiedottajat ry:n ansiomerkki ansioituneelle viestinnän ammattilaiselleJAT Jäsenkirje 1/2008 == Lähteet == == Aiheesta muualla == Marjo Timonen. 375 humanistia 3.11.2015. Helsingin yliopisto. Luokka:Suomalaiset virkamiehet Luokka:Vuonna 1955 syntyneet Luokka:Elävät henkilöt Luokka:Erityisavustajat
Chatham House -sääntö

Chatham House -sääntö () on tiedotustilaisuuksien osallistujille annettu sääntö, jonka mukaan esitettyä tietoa saa vapaasti käyttää, kunhan lähdesuojasta pidetään huolta siten, ettei asian esittäjää kerrota tai asiasisältöä yhdistetä esittäjäänsä.http://www.chathamhouse.org.uk/about/chatham-house-rule Sääntö liittyy Chatham Houseen (Royal Institute of International Affairs), jossa haluttiin, että asioista voidaan keskustella avoimesti. == Lähteet == Luokka:Kansainvälinen politiikka
Vincent Beauvais’lainen

Vincent Beauvais'lainen (noin 1190–1264) oli dominikaanipappi, joka toimitti laajan tietosanakirjan nimeltä Speculum Maius, Suurtyö oli mahdollinen, koska sitä rahoitti Ranskan kuningas Ludvig IX Pyhä ostamalla kirjoja.Katolinen ensyklopedia Tietosanakirjan lisäksi Vincent kirjoitti traktaatteja ja teoksia pyhien ihmisten elämästä.Arlima Vincentin henkilökohtaisesta elämästä tiedetään kovin vähän. Hän liittyi dominikaaneihin Pariisissa vuonna 1218, ja vietti sen jälkeisen elämänsä Beauvaisissa. Speculum Maius on neliosainen tietosanakirja jonka kolme ensimmäistä osaa ovat ilmeisesti pääosin Vincentin kokoamia. Ensimmäinen osa Speculum naturale käsittelee teologiaa ja luonnontieteitä, toinen Speculum doctrinale filosofiaa ja lääketiedettä ja kolmas Speculum historiale maailmanhistoriaa suunnilleen vuoteen 1250 asti. Neljättä osaa, Speculum morale pidetään myöhempänä lisäyksenä. Speculum naturalessa on 32 osaa ja 3 718 artikkelia, jotka käsittelevät teologiaa, psykologiaa, fysiologiaa, kosmografiaa, fysiikkaa, kasvitiedettä, eläintiedettä, mineralogiaa ja maanviljelyä. == Lähteet == == Aiheesta muualla == *Vincent of Beauvais page Teos- ja kirjallisuusluettelo Luokka:Keskiajan kirjailijat Luokka:Dominikaanit Luokka:Ranskalaiset tietokirjailijat Luokka:1190-luvulla syntyneet Luokka:Vuonna 1264 kuolleet
Juotin

thumb|Juotospistooli eli pikajuotin Juotin, juotoskolvi eli kolvi on elektroniikka- ja sähkötöissä käytettävä käsityökalu, jolla juottamalla liitetään elektroniikan komponentteja sähköisesti ja mekaanisesti toisiinsa tai piirilevylle. Elektroniikan juottamiseen tarkoitetuissa juottimissa on yleensä termostaatti, joka määrittää juottimen terän lämpötilan. Yksinkertaisimmissa kolveissa ei useinkaan voi säätää lämpötilaa. Juottimen pidikkeessä on yleensä paikka vedellä kostutettavalle selluloosasienelle, johon liika juotostina ja epäpuhtaudet juottimen kärjestä voidaan pyyhkiä. Satunnaisiin juotoksiin elektroniikassa voidaan käyttää pikajuotinta eli juotospistoolia, joka on kevyt kuljettaa mukana ja lämpenee käyttölämpötilaan muutamassa sekunnissa. ==Katso myös== *Juotosasema *Juotostina *Kolmas käsi Luokka:Juottaminen Luokka:Työkalut
John Bennet Lawes

John Bennet Lawes (28. joulukuuta 1814 Rothamsted, Harpenden, Hertfordshire – 31. elokuuta 1900 Rothamsted) oli brittiläinen keksijä ja maataloustieteilijä. Hän perusti Rothamstedin koetilan, jossa kokeili superfosfaatin käyttöä lannoitteena. Tämä oli ensimmäisiä kemiallisia lannoitteita.Rothamsted Research Koetilalla saavutettujen tulosten perusteella Lawes patentoi menetelmän, jolla fosfaattimalmia käsiteltiin rikkihapolla ja saatiin superfosfaatiksi kutsuttua lannoitetta.Encyclopedia Britannica Lawes opiskeli Etonissa ja Oxfordissa. Hän julkaisi yli 120 tieteellistä artikkelia.Sir John Bennet Lawes dead New York Times 1900 == Lähteet == Luokka:Brittiläiset tieteilijät Luokka:Brittiläiset keksijät Luokka:Maataloustieteilijät Luokka:Royal Societyn jäsenet Luokka:Vuonna 1814 syntyneet Luokka:Vuonna 1900 kuolleet
Adairin piirikunta

Adairin piirikunta on neljän Yhdysvaltojen piirikunnan nimi * Adairin piirikunta, Iowa * Adairin piirikunta, Kentucky * Adairin piirikunta, Missouri * Adairin piirikunta, Oklahoma
Adamsin piirikunta

Adamsin piirikunta on kahdentoista Yhdysvaltojen piirikunnan nimi *Adamsin piirikunta, Colorado *Adamsin piirikunta, Idaho *Adamsin piirikunta, Illinois *Adamsin piirikunta, Indiana *Adamsin piirikunta, Iowa *Adamsin piirikunta, Mississippi *Adamsin piirikunta, Nebraska *Adamsin piirikunta, Ohio *Adamsin piirikunta, Pennsylvania *Adamsin piirikunta, Pohjois-Dakota *Adamsin piirikunta, Washington *Adamsin piirikunta, Wisconsin
Alexanderin piirikunta

Alexanderin piirikunta on kahden Yhdysvaltojen piirikunnan nimi *Alexanderin piirikunta, Illinois *Alexanderin piirikunta, Pohjois-Carolina
Alleganyn piirikunta

Alleganyn piirikunta on kahden Yhdysvaltojen piirikunnan nimi *Alleganyn piirikunta, Maryland *Alleganyn piirikunta, New York
Alleghanyn piirikunta

Alleghanyn piirikunta on kahden Yhdysvaltojen piirikunnan nimi *Alleghanyn piirikunta, Pohjois-Carolina *Alleghanyn piirikunta, Virginia
Allenin piirikunta

Allenin piirikunta () on neljän Yhdysvaltojen piirikunnan nimi * Allenin piirikunta, Indiana * Allenin piirikunta, Kansas * Allenin piirikunta, Kentucky * Allenin piirikunta (Allen Parish), Louisiana * Allenin piirikunta, Ohio
Winnebagon piirikunta

Winnebagon piirikunta on kolmen Yhdysvaltojen piirikunnan nimi *Winnebagon piirikunta, Illinois *Winnebagon piirikunta, Iowa *Winnebagon piirikunta, Wisconsin
Coal City

Coal City voi tarkoittaa seuraavia paikkoja Yhdysvalloissa *Coal City, Illinois *Coal City, Indiana *Coal City, Länsi-Virginia
Christy Turlington

Christy Nicole Turlington (s. 2. tammikuuta 1969) on yhdysvaltalainen malli. == Lapsuus ja uran alku == Turlington syntyi Walnut Creekissä, Kaliforniassa lentäjäisän ja El Salvadorista kotoisin olevan lentoemäntä-äidin tyttäreksi. Hänellä on kaksi sisarta. Turlington aloitti uransa mallina työskennellen 14-vuotiaasta 16-vuotiaaksi mallina koulun jälkeen. Valmistuttuaan high schoolista hän muutti New York Cityyn ja alkoi työskennellä täyspäiväisenä mallina. == Ura == Turlington on menestyksekkään mallinuransa aikana toiminut muun muassa Maybellinen, Chanelin ja Calvin Kleinin mallina. Hän on esiintynyt yli 500 lehden kannessa. 2000-luvulla Turlington on ollut mukana erilaisissa liiketoimissa. Hän on esimerkiksi suunnitellut Pumalle vaatteita. Turlington tunnetaan terveellisten elämäntapojen kannattajana. Hän on ollut mukana keuhkosyöpää ehkäisevässä työssä ja nuorten työllisyyttä edistävässä projektissa.Maybelline - Maybelline kasvot - Christy Turlington Maybelline.fi Turlington on myös afrikkalaisen terveydenhoitoprojektin lähettiläs.Model Mom - Christy Turlington Burns Heinäkuu 2009, Diablo == Yksityiselämä == Vuonna 1994 Turlington aloitti opinnot New York Universityssä. Hän valmistui vuonna 1999 pääaineenaan vertaileva uskonto ja filosofia. Vuonna 2009 Turlington aloitti maisterin tutkintoon johtavan koulutuksen Columbian yliopistossa, New Yorkissa.Model Christy Turlington Talks to Vogue's Joan Juliet Buck on Columbia, No Woman, No Cry, and CARE Elokuu 2009, Vogue Turlington avioitui näyttelijä Edward Burnsin kanssa 7. kesäkuuta 2003. Heillä on kaksi lasta: vuonna 2003 syntynyt tytär ja vuonna 2006 syntynyt poika. == Lähteet == == Aiheesta muualla == *Virallinen sivusto * Luokka:Yhdysvaltalaiset mallit Luokka:Vuonna 1969 syntyneet Luokka:Elävät henkilöt
Erik Kråkström

Erik Emil Kråkström (22. syyskuuta 1919 Pedersöre – 13. tammikuuta 2009 Porvoo) oli suomalainen arkkitehti ja professori. Kråkström kirjoitti ylioppilaaksi 1939, toimi tulenjohtoupseerina sodassa ja valmistui Teknillisestä korkeakoulusta 1948. Hän jatkoi myöhemmin opintojaan ulkomailla, muun muassa University of Californiassa lukukauden 1954–1955. Kråkström työskenteli 1948–1952 Yrjö Lindegrenin apulaisena ja osallistui muun muassa Olympiastadionin laajennuksen ja Helsingissä sijaitsevan Käärmetalon suunnitteluun. Helsingin Töölönlahden alueen asemakaavan, jonka kilpailun Lindegren oli voittanut vuonna 1948, Kråkström jatkoi 1950–1954 loppuun tämän kuoltua. Se toimi myöhemmin Alvar Aallon keskustasuunnitelman viitoittajana.Erik Kråkström. Suomen arkkitehtuurimuseo. Viitattu 7.6.2011. Vuodesta 1950 Kråkströmillä oli oma toimisto, ja hän teki paljon yhteistyötä arkkitehti Ahti Korhosen kanssa. Kråkström erikoistui varsinkin teollisuusrakennusten suunnitteluun. Imatran Voimalle hän suunnitteli Loviisaan Suomen ensimmäisen ydinvoimalan (1977) ja Vantaan Myyrmäkeen yhtiön pääkonttoriksi tarkoitetun toimistorakennuksen (1987).Vero­virkailijoiden hylkäämä valtava tyhjä talo odottaa uutta käyttöä keskellä parhainta Vantaata – tila­pioneerit ideoivat sille villiä tulevaisuutta Helsingin Sanomat 5.5.2018. Viitattu 6.5.2018. Kaukas Oy:lle valmistui useita tehdasrakennuksia. Kråkström suunnitteli myös Carl Ludvig Engelin piirtämän Helsingin Katajanokan merikasarmin saneerauksen 1973–1989 ulkoministeriön tiloiksi. Hän teki Wärtsilä-yhtymälle 1965 toteutumattoman suunnitelman toimistotornitalojen kokonaisuudesta entisen Kone ja Silta -yhtiön konepajan alueelle Helsingin Sörnäisiin eli nykyisen Merihaan paikalle.Manninen, Antti: Wärtsilä suunnitteli tornitaloja Sörnäisiin. Helsingin Sanomat 7.4.2012, s. A 18. Kråkström suunnitteli myös asemakaavan Helsingin JakomäenAstikainen, Riitta – Heiskanen, Riitta – Kaikkonen, Raija: Elämää lähiössä, s. 267. Helsingin Sanomat, Helsinki 1997. ja Niemenmäen sekä Espoon Lähderannan kaupunginosille. Hänen tuotantoonsa kuuluu lisäksi useita kouluja ja kirkkojen saneerauksia sekä Kaskisten ja Siipyyn kirkot. Eräs Kråkströmin suunnittelutyö, Svenska social- och kommunalhögskolanin entinen rakennus (1964) Helsingin Taka- Töölössä, purettiin vuonna 2020, vaikka Museoviraston mukaan sillä oli kulttuurihistoriallista merkitystä. Kråkström oli Suomen arkkitehtiliiton puheenjohtajana 1966–1967. Hän oli kiinnostunut myös kuvataiteesta. Hän sai professorin arvonimen vuonna 1975.Erik Kråkström, arkkitehti ja kulttuuripersoona. Suomen arkkitehtuurimuseo. Viitattu 7.6.2011. Vuosina 2004–2005 hän kuului Porvoon kaupungin julkisivulautakuntaan. Kråkströmin tuotantoa esiteltiin Suomen rakennustaiteen museon näyttelyssä 23. syyskuuta – 29. marraskuuta 2009. ==Lähteet== ==Aiheesta muualla== * Luokka:Suomalaiset arkkitehdit Luokka:Suomalaiset professorin arvonimen saaneet Luokka:Vuonna 1919 syntyneet Luokka:Vuonna 2009 kuolleet
Merikasarmin kirjasto

Merikasarmin kirjasto on (ent. ulkoministeriön kirjasto) on valtioneuvoston sisäinen virastokirjasto. Kirjasto sijaitsee Merikasarmissa Helsingin Katajanokalla. Kirjastossa on 30 000 nimikettä. Kirjasto ylläpitää myös arkistoa, jossa on aineistoa noin 12 hyllykilometriä. Aineiston yleinen vanhenemisaika on ollut vuodesta 2001 alkaen 25 vuotta. Kirjastosta lainattiin aineistoa aiemmin vapaasti myös yleisölle. == Lähteet == Luokka:Erikoiskirjastot Luokka:Helsingin kirjastot Luokka:Katajanokka Luokka:Suomen ulkoministeriö
Valentin Kolumb

Valentin Hristoforovitsh Kolumb (; 3. toukokuuta 1935 Myzener, Mork, Marinmaa – 8. joulukuuta 1974 Joškar-Ola) oli marilainen runoilija ja toimittaja. Kolumb peri sukunimensä isältään Hristoforilta, jolle sen oli liikanimeksi antanut Venäjän armeijan upseeri, jonka alaisena Hristofor oli ollut kirjurina. Kolumb kirjoitti runoja jo koulupoikana ja lähetti niitä Marij Kommuna -sanomalehteen, joka vuonna 1950 julkaisi kaksi hänen runoaan: Komsomol'skij bilet (Komsomolilaiskortti) ja Pis'ma (Kirje). Kolumb päätti koulunsa 1954 ja Marin kirjailijaliitto lähetti hänet opiskelemaan Moskovan kirjallisuuskouluun. Vuonna 1962 Kolumb sai radiotoimittajan työpaikan Joškar- Olasta ja muutti sinne moskovalaisen vaimonsa Galinan ja lastensa kanssa. Sittemmin hän oli toimittajana Rveze kommunist -lehdessä, Joškar-Olan kustantamossa ja Ontšykon, marinkielisen kirjallisuuslehden päätoimittajana. Kolumbin kirjallinen tuotanto kesti kymmenisen vuotta. Hän julkaisi kymmenen runokokoelmaa ja yhteensä 15 kirjaa. Hän uudisti marilaista runomittaa ja käytti vapaata riimillistä mittaa, dolnikia. Hän käänsi marin kielelle muun muassa Kalevalaa sekä William Shakespearen ja Goethen teoksia. Kolumbin runoja on suomennettu 1990-luvulla ja vuonna 2002 julkaistiin runokokoelma Kaikilla kielillä sydämen laulu on sama. == Lähteet == * Kaikilla kielillä sydämen laulu on sama, suom. Leena Laulajainen ja Svetlana Elembaeva. Kirja-Aurora, Turku, 2002. ISBN 951-29-2297-5 *Kirjaesittely == Aiheesta muualla == * Laulajainen, Leena 1995: Marilaiset, laulun ja uhritulien kansa. Otava, Helsinki. ISBN 951-1-13299-7 Luokka:Neuvostoliittolaiset kirjailijat Luokka:Marinkieliset kirjailijat Luokka:Vuonna 1935 syntyneet Luokka:Vuonna 1974 kuolleet
Pertti Torstila

Pertti Juhani Torstila (s. 13. helmikuuta 1946 Jyväskylän maalaiskunta) on pitkän uran Suomen ulkoasiainministeriössä tehnyt virkamies ja diplomaatti. Ennen eläkkeelle jäämistään hän toimi ulkoasiainministeriön valtiosihteerinä vuosina 2006–2014. Kesäkuussa 2014 Torstila valittiin Suomen Punaisen Ristin puheenjohtajaksi. Toukokuussa 2015 Torstila promovoitiin Budapestin yliopiston (Eötvös Lorand) yhteiskuntatieteellisen tiedekunnan kunniatohtoriksi. Pertti Torstila valittiin marraskuussa 2015 vuoden yhteiskuntatieteilijäksi. Valinnasta vastaa Yhteiskunta-alan korkeakoulutetut ry. ==Ura== Torstila kirjoitti ylioppilaaksi vuonna 1965. Vuosina 1966–1967 hän oli YK:n UNFICYP- rauhanturvaoperaation Suomen pataljoonan tiedustelujoukkueenjohtaja Kyproksella. Vuonna 1970 Torstila valmistui valtiotieteiden kandidaatiksi Helsingin yliopistosta ja aloitti samana vuonna avustajan tehtävissä ulkoasiainministeriön palveluksessa. Vuosina 1972–1973 Torstila valmisteli Euroopan turvallisuus- ja yhteistyökonferenssia (Etyk), jonka huippukokous pidettiin Helsingissä vuonna 1975. Vuodet 1973–1976 Torstila oli lähetystösihteeri Pariisin suurlähetystössä ja vuosina 1976–1978 Budapestin suurlähetystössä. Vuosina 1979–1980 Torstila oli ulkoasiainministeriön poliittisen osaston ulkoasiainsihteeri. Vuosina 1980–1981 Torstila opiskeli Ranskan Kansallisesa hallintokoulussa (École nationale d'administration) ja oli vuodet 1981–1984 lähetysneuvos Pariisissa. Vuosina 1984–1988 Torstila oli ulkoministeriön poliittisen osaston aseidenriisunnan ja turvallisuuspolitiikan toimiston päällikkö ja vuosina 1988–1989 poliittisen osaston apulaisosastopäällikkö. Vuodet 1989–1992 hän oli Suomen Etyk-suurlähettiläs Wienissä. Vuonna 1992 Torstila oli Suomen Etyk-valtuuskunnan varapuheenjohtaja Etykin seuranta- ja huippukokouksessa Helsingissä. Torstila oli vuosina 1992–1996 suurlähettiläs Unkarissa sekä Kroatiassa. Vuosina 1996–2000 hän oli ulkoasiainministeriön poliittisen osaston päällikkö ja vuosina 2000–2002 alivaltiosihteeri. Vuosina 2002–2006 hän oli Suomen suurlähettiläs Tukholmassa ennen siirtymistään ulkoasiainministeriön valtiosihteeriksi toukokuussa 2006. Eläkkeelle hän jäi tehtävästä helmikuussa 2014. ==Teokset== * ==Lähteet== ==Kirjallisuutta== * Luokka:Suomen ulkoministeriön valtiosihteerit Luokka:Suomalaiset alivaltiosihteerit Luokka:Suomen Punainen Risti Luokka:Suomen suurlähettiläät Luokka:Vuonna 1946 syntyneet Luokka:Elävät henkilöt
Comic Sans

Comic Sans (myös nimellä Comic Sans MS) on kirjaintyyppi, joka suunniteltiin näyttämään sarjakuvien käsintekstaukselta. Vincent Connare suunnitteli Comic Sansin vuonna 1994 Microsoftille, ja kirjaintyyppi pohjautuu John Costanzan Batman: Yön Ritari -tekstaukseen ja Dave Gibbonsin Vartijat -tekstaukseen. Comic Sans suunniteltiin alun pitäen Microsoft Bob -käyttöliittymää varten, koska Connaren mielestä Times New Roman näytti liian vakavalta Bob- käyttöliittymään. Comic Sans ei kuitenkaan valmistunut Bobia varten ajoissa. Se julkaistiin Microsoft 3D Movie Maker -ohjelman myötä, ja laajemmin Windows 95:n Plus!-lisäpaketin ja Windows 95 OEM-versioiden yhteydessä. Comic Sans on ollut osa Windowsin vakiokirjaintyyppejä siitä lähtien. Koska Comic Sans on yksi Windowsin peruskirjaintyyppejä, se on osoittautunut erittäin suosituksi. Sitä on kuitenkin kritisoitu rumaksi ja ylikäytetyksi; typografian ystävät ovat jopa organisoituneet Comic Sansin kieltämiseen keskittyneeseen kansanliikkeeseen. == Lähteet == == Aiheesta muualla == Luokka:Kirjaintyypit
Ray Nettles

Ray Nettles (1. elokuuta 1949 Jacksonville, Florida – 29. syyskuuta 2009 Jacksonville, Florida) oli yhdysvaltalainen amerikkalaisen ja kanadalaisen jalkapallon pelaaja, pelipaikaltaan tukimies.Ray Nettles CFL.ca. Viitattu 4.10.2009. == Ura == Ennen ammattilaisuraansa Nettles edusti Tennesseen yliopiston amerikkalaisen jalkapallon joukkuetta Volunteersia ja vuonna 1971 hänet nimettiin NCAA:n Southeast Conferencen (SEC) tähdistökentälliseen. Vuonna 1972 hän sai NFL-varauksen, kun Miami Dolphins varasi hänet NFL Draftin kuudennella kierroksella. NFL:ssä pelaamisen sijaan Nettles teki sopimuksen kanadalaisen jalkapallon CFL-liigan BC Lionsin kanssa. Hän edusti Lionsia viiden kauden ajan, vuodesta 1972 vuoteen 1976, ja näiden vuosien aikana hänet nimettiin kolmesti, 1972–1974, CFL:n läntisen konferenssin tähdistökentälliseen sekä palkittiin vuonna 1973 sekä läntisen konferenssin että koko liigan parhaana linjamiehenä. Vuonna 1977 Nettles siirtyi pelaajakaupassa Toronto Argonautsiin ja sieltä vuonna 1978 Hamilton Tiger- Catsiin. Hänet nimettiin molempina vuosina CFL:n itäisen konferenssin tähdistökentälliseen. Kauden 1979 hän edusti Ottawa Rough Ridersia ja uransa viimeisen kauden, kauden 1980, Calgary Stampedersia. Vuonna 2005, 25 vuotta yhdeksänvuotisen ammattilaisuransa päättymisen jälkeen, hänet valittiin Canadian Football Hall of Fameen. Samana vuonna Hall of Fameen valittiin pelaajat Rod Connop, Ed George ja Willie Pless sekä valmentaja Gord Currie. Nettles kuoli syyskuussa 2009, 60-vuotiaana. Hän sairasti keuhko- ja maksasyöpää. == Lähteet == == Aiheesta muualla == *Ray Nettles Canadian Football Hall of Famen verkkosivuilla Luokka:Yhdysvaltalaiset kanadalaisen jalkapallon pelaajat Luokka:Yhdysvaltalaiset amerikkalaisen jalkapallon pelaajat Luokka:Vuonna 1949 syntyneet Luokka:Vuonna 2009 kuolleet
Suomen ulkoministeriön poliittinen osasto

Poliittinen osasto on Suomen ulkoministeriön turvallisuuspolitiikan ja kriisinhallinnan, asevalvonnan, EU:n yhteisen ulko- ja turvallisuuspolitiikan, ihmisoikeuspolitiikan ja YK- ja yleisten globalisaatioasoiden yksikön muodostama osasto, jonka tehtäviin kuuluvat Suomen ulko- ja turvallisuuspolitiikka yleensä sekä maailmanlaajuiset poliittiset kysymykset ja turvallisuuskysymykset. Näihin kuuluvat mm: *Euroopan unionin yhteinen ulko- ja turvallisuuspolitiikka *Euroopan unioni turvallisuus- ja puolustuspolitiikka *Natoon liittyvät asiat, kuten rauhankumppanuus *sotilaallinen kriisinhallinta ja siviilikriisinhallinta *Euroopan turvallisuus- ja yhteistyöjärjestöön liittyvät asiat *Euroopan neuvostoon liittyvät asiat *Asevalvonta, puolustusvälineiden viennin valvonta, puolustusmateriaaliyhteistyö, kansainvälinen vientivalvontayhteistyö *Ihmisoikeuspolitiikka, yleinen ihmisoikeuspolitiikka *Yhdistyneisiin kansakuntiin liittyvät asiat Poliittisen osaston osastopäällikkö on Mikko Kinnunen ja apulaispäällikkö Tanja Jääskeläinen. == Osastopäälliköt == Muun muassa seuraavat henkilöt ovat toimineet poliittisen osaston päälliköinä: * 1939–1941: Aaro Pakaslahti * 1941–1947: Asko Ivalo ** vt. R. R. Seppälä * 1948–1950: Torsten Vahervuori * 1953–1955: Eero A. Wuori * 1955–1958: Ralph Enckell * 1949–1961: Jaakko Hallama * 1962–1966: Max Jakobson * 1967–1972: Risto Hyvärinen * 1972–1975: Matti Tuovinen * 1975–1977: Jaakko Iloniemi * 1977–1983: Klaus Törnudd * 1983–1986: Seppo Pietinen * 1986–1988: Matti Kahiluoto * 1988–1992: Jaakko Blomberg * 1993–1996: Jaakko Laajava * 1996–2000: Pertti Torstila * 2000–2004: Markus Lyra * 2004–2009: Pilvi-Sisko Vierros-Villeneuve * 2009–2012: Teemu Tanner * 2012–2015: Kirsti Kauppi * 2015–2019: Jukka Salovaara * 2019– Mikko Kinnunen == Lähteet == Poliittinen osasto
Shape of My Heart

"Shape Of My Heart" on yhdysvaltalaisen poikabändin Backstreet Boys ensimmäinen single albumilta Black & Blue. Kappale julkaistiin lokakuussa 2000 ja se debytoi sijalla yhdeksän Billboard Hot 100 -listalla ja nousi ensimmäiselle sijalle Billboard Top 40 Mainstream -listalla. MTV:n Total Request Livella musiikkivideo rikkoi Backstreet Boysin aikaisemman ennätyksen kappaleen ollessa ykkössijalla 61 päivää. Aikaisemmin ennätys oli kappaleen "Larger Than life" nimissä. Vuoden 2000 Around The Worls In 100 Hours Black & Blue -albumin promokiertueella Backstreet Boys lauloi kappaleen 'a cappella' jokaisessa maassa, jossa he esiintyivät. Vuonna 2008 yksi kappaleen kirjoittajista, Lisa Miskovsky, julkaisi oman versionsa kappaleesta. ==Kappalelista== Vakio #"Shape Of My Heart" #"All I Have To Give" (A Capella) #"The One" Remix-vinyyli #"Shape Of My Heart" (Soul Solution Club Mix) #"Shape Of My Heart" (Soul Solution Mixshow Edit) #"Shape Of My Heart" (Soul Solution Radio Mix) == Listasijat == Lista (2000) Lista- sija Australian singlelista 5 Itävallan singlelista 4 Belgian (Flanders) singlelista 11 Belgian (Wallonia) singlelista 25 Kanadan singlelista 1 Tanskan singlelista 9 Hollannin singlelista 3 Suomen singlelista 3 Italian singlelista 1 Uuden-Seelannin singlelista 1 Norjan singlelista 1 Ruotsin singlelista 1 Sveitsin singlelista 1 Britannian singlelista 4 U.S. Billboard Hot 100 9 ==Musiikkivideo== Kappaleen "Shape Of My Heart" musiikkivideon ohjasi Matthew Rolston 1. - 3. lokakuuta 2000. Koko video kuvattiin sinisävyisellä monokromaattisella säteilyllä, jonka avulla saatiin luotua Black & Blue(Musta ja sininen) -ilme. Videolla Backstreet Boys harjoittelee vuorosanojaan tyhjän teatterin lavalla. Toisessa kohtauksessa näytetään miehen ja naisen harjoittelevan lavalla toisen miehen ja naisen katsellessa katsomosta. Kyseiset hahmot esiintyvät videolla myös bändin harjoitellessa. == Lähteet == Luokka:Vuoden 2000 kappaleet Luokka:Backstreet Boysin kappaleet
Meikkikeiju

Meikkikeiju on Haruka Fukushiman luoma yksiosainen manga.Lisää Haruka Fukushimaa Egmontilta Animelehti Meikkikeijun päähenkilö on poikatyttö Tenko, joka haluaa tehdä vaikutuksen lapsuudenystäväänsä Aniin. An ei kuitenkaan pidä Tenkoa yhtään tyttömäisenä. Kuvioihin ilmestyy meikkikeiju Ai, joka lupaa muuttaa Tenkon söötimmäksi. == Katso myös == *Pika-aikuinen (toinen saman tekijän manga) == Lähteet == == Aiheesta muualla == *Egmont Kustantajan blogi Luokka:Mangasarjat Luokka:Shōjo Luokka:2000-luvun anime ja manga
Haruka Fukushima

Haruka Fukushima (https://myanimelist.net/people/2185/Haruka_Fukushima) on japanilainen mangaka. Hänen töistään on ilmestynyt suomeksi neljä sarjaa: Pika-aikuinen, Meikkikeiju, Cherry Juice ja Orange Planet.Lisää Haruka Fukushimaa Egmontilta Animelehti 17.4.2009 Haruka Fukushima on syntynyt Okayamassa.Anime News Network == Lähteet == == Aiheesta muualla == * Luokka:Japanilaiset sarjakuvantekijät
Nö Sleep at All

Nö Sleep at All on brittiläisen heavy metal -yhtyeen Motörheadin toinen virallinen live-albumi. Se seurasi vuoden 1981 No Sleep 'til Hammersmithiä. Albumi äänitettiin Giants of Rock -festivaalilla Hämeenlinnassa Suomessa. Kitaristi Würzel kertoi myöhemmin albumista: ”Monet fanit sanoivat, että haluavat kuulla tätä kokoonpanoa live-albumilla. KAIKKI näemmä haluavat tehdä sen Hammersmithissä, eikö? Tai Fillmore Eastissa, tai Budokanissa ja sellaisissa paikoissa. Joten me päätimme tehdä sen Suomessa.” Laulaja Lemmy Kilmisterin mukaan levy oli virhe, ja hän on jälkeenpäin kritisoinut miksausta. == Kappaleet == === Alkuperäinen vinyyli- ja kasettiversio sekä CD- uudelleenjulkaisu === # # # # # # # # # # === Alkuperäinen CD-julkaisu === # # # # # # # # # # # # == Kokoonpano == * Lemmy Kilmister – basso, laulu * Phil Campbell – soolo- ja rytmikitara, taustalaulu * Würzel – soolo- ja rytmikitara, taustalaulu * Phil Taylor – rummut == Arviot == * Allmusic: http://www.allmusic.com/album/r59389 == Aiheesta muualla == * Nö Sleep at All discogs.com -sivustolla * == Lähteet == Luokka:Vuoden 1988 konserttitallenteet Luokka:Motörheadin albumit
Kansankomissaarien neuvosto

Kansankomissaarien neuvosto (, lyh. Sovnarkom) oli Venäjän sosialistisen federatiivisen neuvostotasavallan ja muiden Neuvostoliiton alkuvaiheen (autonomisten) tasavaltojen (kuten Valko-Venäjän SNT) sekä Neuvostoliiton hallitusten nimitys ennen vuotta 1946. Ensimmäisen kansankomissaarien neuvoston perusti toinen yleisvenäläinen neuvostokongressi vuonna 1917. Vuonna 1946 kansankomissaarien neuvosto muuttui Neuvostoliitossa ministerineuvostoksi. Kansankomissaarit vaihtuivat ministereiksi ja kansankomissariaatit ministeriöiksi. Muuallakin Neuvostoliitossa nimitykset muuttuivat vastaavasti. == Lähteet == == Aiheesta muualla == * Moskovan yliopiston elektroniset aineistot: Neuvostoliiton perustuslaki (1924, määrittelee Sovnarkomin aseman ja tehtävän) * Neuvostoliiton (”Stalinin”) perustuslaki (1936) (msu.ru) Luokka:Neuvostoliiton hallintoelimet
Suomen Lintutieteellinen Yhdistys

Suomen Lintutieteellinen Yhdistys oli Suomen ensimmäinen lintutieteellinen yhdistys vuosina 1924–2004. Lintutieteilijä Ivar Hortlingin aloitteesta perustettu Suomen Lintutieteellinen Yhdistys (SLY) aloitti toimintansa keväällä 1924. Hortling oli työskennellyt kuusi viikkoa Helgolandin lintuasemalla Saksassa syksyllä 1923, ja sieltä saamansa esimerkin mukaan halusi kohentaa suomalaisen lintutieteen toimintaa. Hän toimi yhdistyksen puheenjohtajana kaksi ensimmäistä vuotta ja ryhtyi Einari Merikallion kanssa toimittamaan yhdistyksen lintutieteellistä julkaisua Ornis Fennica. Vuonna 1953 yhdistyksen alaisuuteen perustettiin Nuorisojaosto vastaamaan jäsenten uusiin kenttäornitologisiin tarpeisiin, kuten lintujen määrityksentaidon kasvattamiseen ja lintujen muutonseurannan kehittämiseen. Nuorisojaoston toiminta jäi pääkaupunkikeskeiseksi, mikä johti paikallisten lintutieteellisten yhdistysten perustamiseen eri puolille Suomea. Nuorisojaosto lakkautti toimintansa Helsingin Seudun Lintutieteellisen Yhdistyksen Tringan tultua perustetuksi vuonna 1974. SLY oli perustamassa 20. tammikuuta 1973 Lintutieteellisten Yhdistysten Liittoa, joka muutti vuonna 1995 nimekseen BirdLife Suomi. SLY oli BirdLife Suomen jäsenyhdistys. SLY:n hallitus päätti kokouksessaan 29. joulukuuta 2004 lopettaa yhdistyksen toiminnan. BirdLife Suomi ryhtyi julkaisemaan Ornis Fennicaa vuodesta 2005 alkaen. SLY ylläpiti Johannes Snellmanin vuonna 1927 perustamaa Signilskärin lintuasemaa Hammarlandissa. == Lähteet == * Martti Soikkeli 2009: Ivar Hortling - suomalaisen ornitologian uranuurtaja. Luonnon Tutkija 3/2009, ss. 94–102. Forssa. ISSN 0024-7383 *Tringa ry *BirdLife Suomen toimintakertomus 2004 Luokka:Ornitologia Luokka:Suomalaiset tiedeyhdistykset
Nuppu

Nuppu on suomalainen naisen etunimi. Vuodesta 1970 lähtien tammikuuhun 2025 mennessä nimi on annettu 991 henkilölle. Muutamia Nuppu-nimisiä Suomessa oli jo ennen vuotta 1970. ==Tunnettuja Nuppuja== * Nuppu, oik. Jenni Seppälä (s. 1984), laulaja * Nuppu Oinas (s. 1996), laulaja, muusikko ja sosiaalisen median vaikuttaja * Nuppu Stenros (s. 1981), muusikko, tv-juontaja ja yrittäjä == Kuvitteellisia Nuppuja == * Nuppu, animaatiosarjassa Eppu ja Nuppu ==Lähteet== Luokka:Etunimet
Isaak Steinberg

Isaak Nahman Steinberg (13. heinäkuuta 1888 Daugavpils, Venäjän keisarikunta – 2. tammikuuta 1957 New York, Yhdysvallat)Isaac Nachman Steinberg (1888–1957) Australian Dictionary of Biography. Viitattu 25.8.2024. oli venäläinen vasemmistososialistivallankumouksellisia edustanut poliitikko, joka toimi Venäjän kansankomissaarien neuvoston toisena oikeusasioiden kansankomissaarina (oikeusministeri) lokakuun vallankumouksen jälkeen 12. joulukuuta 1917 – 18. maaliskuuta 1918. Hän erosi V. I. Leninin hallituksesta protestina Brest- Litovskin rauhansopimukselle, ja jouduttuaan epäsuosioon hän siirtyi vuonna 1923 Saksaan ja myöhemmin edelleen juutalaisvainojen tieltä Englantiin. Sittemmin hän muutti Australiaan ja Kanadaan. Hän oli juutalaisaktiivi, joka ajoi erillisten juutalaishallintoalueiden perustamista pakolaisille Australiaan ja Surinameen. ==Lähteet== Luokka:Vasemmistososialistivallankumoukselliset Luokka:Venäjän SFNT:n kansankomissaarit ja ministerit Luokka:Venäjän perustuslakia säätävän kansalliskokouksen jäsenet Luokka:Vuonna 1888 syntyneet Luokka:Vuonna 1957 kuolleet
Pentti Vikström

Pentti Olavi Antero Vikström (s. 9. joulukuuta 1951 Oulainen) on suomalainen jousiampuja. Hän edusti seuratasolla ensin Oulun Jousimiehiä ja myöhemmin Oulaisissa toimivaa jousiammuntaseura Sulka ry:tä. Vikström sijoittui Soulin olympialaisissa 1988 henkilökohtaisessa kilpailussa seitsemänneksi. Joukkuekilpailussa hän kuului Ismo Falckin ja Tomi Poikolaisen kanssa neljänneksi sijoittuneeseen Suomen joukkueeseen. Vikström on ammatiltaan matematiikan lehtori. Hän on kirjoittanut Veikko Virran kanssa vuonna 2009 ilmestyneen kirjan Jousiampujan ABC. == Lähteet == Luokka:Suomalaiset jousiampujat Luokka:Vuonna 1951 syntyneet Luokka:Elävät henkilöt
Emil Constantinescu

Emil Constantinescu (s. 19. marraskuuta 1939 Tighina, nyk. Moldova) on romanialainen poliitikko ja tiedemies. Hän toimi Romanian presidenttinä 1996-2000\. Constantinescu on koulutukseltaan juristi ja geologi. Hän teki väitöskirjan geologiasta vuonna 1979. Romanian vallankumouksen jälkeen joulukuussa 1989 hän muodosti yhdessä useiden muiden intellektuellien kanssa Alianţa Civică -ryhmän, jonka tarkoituksena oli kehittää Romanian demokraattista järjestelmää ja kansalaisyhteiskuntaa sekä puolustaa ihmisoikeuksia. Marraskuussa 1996 Constantinescu valittiin opposition muodostaman vaaliliiton (Convenţia Democratică din România) ehdokkaana Romanian kolmanneksi presidentiksi lyöden ratkaisevalla toisella kierroksella istuvan presidentin, sosiaalidemokraattien Ion Iliescun. Constantinescun nelivuotisella virkakaudella Romaniassa aloitettiin huomattavat uudistukset talouselämän, oikeuslaitoksen ja hallinnon alalla. Valtionyritysten yksityistäminen ja kommunistien kansallistaman omaisuuden palauttaminen pantiin alulle, entisen salaisen poliisin arkistoja avattiin sekä käynnistettiin kampanja korruption ja rahanpesun kitkemiseksi. Constantinescu työskenteli myös voimakkaasti Romanian tulevan Nato- ja EU-jäsenyyden hyväksi. Vuoden 2000 presidentinvaaleissa Emil Constantinescu ei asettunut uudelleen ehdolle ja hänen edeltäjänsä Ion Iliescu valittiin uudelleen virkaan. Constantinescu jätti aktiivisen politiikan ja palasi harjoittamaan tieteellistä tutkimustyötä ja kansalaisjärjestötoimintaa. Emil Constantinescu on julkaissut 12 kirjaa ja yli 60 tutkimusta. == Lähteet == ==Aiheesta muualla== *Constantinescun kotisivu Luokka:Geologit Luokka:Romanian presidentit Luokka:Vuonna 1939 syntyneet Luokka:Elävät henkilöt
Dalsfjorden

Dalsfjorden on Sognin ja Fjordanen läänissä Norjassa sijaitseva vuono. Vuono kuuluu Askvollin, Gaularin ja Fjalerin kuntien alueelle. == Lähteet == Luokka:Sognin ja Fjordanen läänin vuonot Luokka:Askvoll Luokka:Gaular Luokka:Fjaler
Jessica Dee

Jessica Dee (s. 14. marraskuuta 1978) on tšekkiläinen pornonäyttelijä. Hän oli yksi kolmesta näyttelijästä, jotka saivat keväällä 2004 HIV-tartunnan Darren Jamesin kanssa työskennellessään. Muut olivat Lara Roxx ja Miss Arroyo. Tartunnat johtivat Yhdysvalloissa kuukauden kestäneeseen aikuisviihdeteollisuuden sulkemiseen. Dee oli vuonna 2005 ehdolla AVN- palkinnon saajaksi parhaasta ryhmäseksikohtauksesta elokuvassa The 8th Sin (2004). Hän on toiminut myös pornoelokuvien ohjaajana. == Lähteet == == Aiheesta muualla == * Dee, Jessica Dee, Jessica Dee, Jessica
Helsinki Roller Derby

Helsinki Roller Derby (lyh. HRD) on vuonna 2009 perustettu helsinkiläinen roller derby -seura, joka pelaa Suomen korkeimmalla sarjatasolla Roller Derby Suomi Cupissa. HRD on Suomen vanhin roller derby -seura. == Saavutukset == * SM-kulta (2): 2014, 2017 * SM-hopea (2): 2013, 2016 == Lähteet == == Aiheesta muualla == *HelsinkiRollerDerby.com *Flat Track Stats Luokka:Helsinkiläiset urheiluseurat Luokka:Suomalaiset roller derby -seurat Luokka:Vuonna 2009 perustetut urheiluseurat
Luonnon Tutkija

Luonnon Tutkija, aiemmin: Luonnon Ystävä, on Suomen Biologian Seura Vanamon julkaisu. Lehti ilmestyy nykyisin viisi kertaa vuodessa ja sen päätoimittaja on Juhani Mänttäri. Lehti julkaisee biologian tutkimusta koskevia artikkeleita, kirja-arvosteluja, henkilökuvauksia, väitöskirjojen tiivistelmiä ja biologiaan liittyvää keskustelua. ==Historia== Lehti alkoi ilmestyä vuonna 1897 nimellä Luonnon Ystävä. Lehden perusti ja sen ensimmäisenä päätoimittaja toimi Kaarlo Mainio Levander. Vanamo-seura ryhtyi julkaisemaan lehteä vuonna 1900. Luonnon Ystävä oli suomalainen yleistajuinen luonnontieteellinen aikakauslehti, joka ilmestyi 1897–1946. Sitä julkaisi Suomalainen Eläin- ja Kasvitieteellinen Seura Vanamo. Sen ilmestymistiheys vaihteli 6–12 kertaa vuodessa. Lehden alaotsikko oli ensin "Yleistajuinen luonnontieteellinen aikakauslehti"Kansalliskirjasto ja vuodesta 1919 "Eläin- ja kasvitieteellinen aikakauslehti". Lehden nimi vaihtui Luonnon Tutkijaksi vuoden 1947 vuosikerrassaKansalliskirjasto viitattu 10.2.2023. ==Varhaisia päätoimittajia== Lähde:Luonnon Ystävä, Tietosanakirja osa 11, Täydennysosa, palsta 722–723, Tietosanakirja Osakeyhtiö 1922 * K. M. Levander * A. J. Mela * A. J. Siltala * J. A. Wecksell * Uunio Saalas * V. A. Korvenkontio * K. E. Kivirikko == Lähteet == * Vanamo-seura * Pokki, Jouko (toim.): Haaveilua ja vedenpesua. Tvärminnen eläintieteellinen asema 1902–2002. Tvärminnen eläintieteellinen asema. Hanko: Tvärminnen eläintieteellinen asema 2008. ISBN 978-952-10-5166-1 ===Viitteet=== ==Aiheesta muualla== *Digitaalinen sanomalehtikirjasto, Luonnon Ystävän digitoidut numerot *Helda, kokoelma Fauna & Flora sisältää Luonnon ystävän digitoidut vuosikerrat 1911–1940 Luokka:Suomalaiset tiedelehdet